**Der er afholdt 5 bestyrelsesmøder siden sidste generalforsamling.**

Efter en rigtigt dårlig sommer nåede havnen dog, på trods af vejret i 2017 at få besøg af 537 gæstesejlere som har betalt via automaten plus 141 som har betalt til Poul i alt 678 gæstesejlere  imod 745 i 2016.

Et ganske anstændigt besøgstal særlig når vi måler os med andre havne, hvor vi ligger fint ifh. Til gæstesejlere.

18 månedslejer er betalt via automaten plus 56 til Poul i alt 74. Der var 66 månedslejer i 2016 hvilket den stigning som bestyrelses sidst på året fik øje på kunne være en hindring for at få solgt pladser

Der er 440 autocampere som har parkeret på havnen i 2017. Heraf har 313 autocampere betalt via automaten. Sammenholdt med de 241 autocampere der parkerede på havnen i 2016 er det mere end et glimrende resultat.

Resultatet på 1118 overnattende gæster er det bedste resultat siden 2007 hvor krisen satte ind. Resultatet er en stigning på 158 gæster eller omsætningsstigning på ca.10 % mere end 2016.

36 medlemmer fra kajakklubben under Jordløse Boldklub har betalt 200 kr. plus moms pr. medlem for at bruge havnen. Der til kommer at Nr. Broby efterskole ligeledes opkræves for at henlægge 12 kajakker

Opkrævning af betaling for el til gæstesejlere og autocampere har givet en indtægt på små 10.000 kr hvilket er det fint resultat og en merindtægt ifh til tidligere hvor der ikke er afregnet for el.

**Følgende vedligeholdelses opgaver og aktiviteter er afviklet på og i havnen i 2017.**

* Der er sket opsætning af billetautomat samt nye låse på alle dørene, bom samt betalingsautomater for bad, som aftalt på sidste års generalforsamling hvor medlemmerne gav bestyrelsen mandat til at bruge imellem 100.000 til 200.000 kr på dette. Den endelige regning for denne investering redegøres der for under fremlæggelse af regnskabet ved Helle

Automaten har i det store hele kørt upåklageligt med de opstart vanskeligheder der altid følger med, såsom registrering af de betalingskort der kan anvendes i automaten.

Palle og Erling får en sms hvis der er problemer med automaten – såsom den mangler billetter eller papir til kvitteringer. Jeg kan se på loggen til automaten hvordan driften af automaten er generelt. Jeg har fået til opgave af kode medlemskort, m.m. som trækkes i automaten. Hvis der sidder medlemmer her i salen som har læst den artikel i avisen om at En havn på Ærø har nedlagt deres automat fordi de blev snydt for betaling, kan vi berolige alle med at dette er ikke sket i Faldsled havn. Poul har dagligt skulle kontrollere broerne for om betaling er sket og det samme vil Bent gøre fremadrettet. Samtidig er der anvisning om denne kontrolforanstaltning på skilte ved alle broerne hvor konsekvensen også står skrevet hvis man ikke har betalt når kontrollen sker.

Året er gået med at få etableret flere varegrupper i automaten – bla. Er langtidsleje

også noget man nu betaler for via automaten. Dette tiltag har været nødvendigt da

det faktisk har været svært om ikke næsten umuligt at holde styr på de mange mdr.

lejer.

Når Helle engang får de fornødne tilladelser fra NET som er en mega tung organisation at danse med,vedr. en bredere vifte af betalingskort der kan betales med og vi har fået registeret vores behov for hvad automaten skal havde af varegrupper – viser alle erfaringer fra havnene omkring os, at så kører en automat ganske problemfrit.

Alle medlemmer har fået udleveret medlemskort – som også er nøglekort til alle dørene, bommen og på kortet sætter man ligeledes et beløb indtil bad hvilket sker via automaten. Vi har, måtte investere i flere medlemskort end i første omgang beregnet da mange af medlemmerne har valgt at have 2 kort pr. båd.

Det første kort fik medlemmerne gratis og det andet kort er der betalt kortgebyr for. Alle kortene er nummeret og de udleverede kortnumre er henlagt i foreningslet under hvert medlem, så der er styr på hvor mange kort der er udleveret gratis og til hvem. Når man sælger ens plads skal betalingskortene afleveres tilbage og man får selvfølgelige sit kortgebyr retur såfremt man har købt et ekstra kort.

* Der er ligeledes sket en forlængelse af taget på havnefoged kontoret ifb. med opsætning af automaten for at skærme den imod vejret. Men det bliver nok nødvendigt at sætte plexiglas op
* Der er opsat skilte med anvisning vedr. betaling via automaten og med en påtegning om hvis man som gæstesejler ikke har indløst billet. (dobbelt betaling)
* Der er Indkøbt nye stole til fælleshuset.
* I forbindelse med Pouls sygdom, blev der blandt andet indgået aftale med et haveselskab som har holdt arealet omkring havnen i 2017 og samtidig med blev alle affaldsstativerne rundt om på havnens areal fjernet således folk måtte gå op til containeren med deres affald. Tiltag som blev gjort 1) for at aflaste Poul og de frivillige personer der skulle samle sække sammen og stå for vedligeholdelsen af havnen ifb. med Poul fravær 2) fordi sækkene med affald var så tunge at det ikke er tilladt at løfte på dem da de vejer mere end 12 kg.

Eventuelle ønsker om at de igen skal opstilles ved alle broerne kan ikke møde kommes da vi sidste år fik indskærpet at almindelige regler for tunge løft med mere også gælder for havnes personale og frivillige.

Og Er man af den opfattelse at når stativerne står i vores affaldsplan kan dette ikke ændres er man forkert på den - man revidere affaldsplanen hvert andet år og derfor skal der igen laves en ny i 2018, hvori de ændringer beskrives siden den sidste affaldsplan blev godkendt

Begge tiltag og flere små forandringer i 2017 har betydet, at bestyrelsen fik gentagende opkald, mails m.m. fra mange som blandt andet kunne fortælle, at vi med tiltag såsom affaldshåndtering var årsagen til at folk måtte tage deres affald med hjem eller endda med til Faaborg for at få det bortskaffet. Græsset blev slået for lidt hvor bestyrelsen modtog fotos på længden af græsset. Det blev slået på forkerte tidspunkt af dagen osv !!! Listen er lang med lignede klager over den nye situation der var på havnen.

Sjældent voldsomme reaktioner er ikke set på grund af små forandringer !!!

Havnen er en privat ejet havn - hvilket betyder at vi ALLE har et fælles ansvar og det ikke kun bestyrelsen der skal sikre havnen det bedste og stå vagt om havnens omdømme Det ansvar er alles.

Jeg vil gerne bede alle tænke sig om, inden man klager, slår alverdens ting op på fb m.m. for med den fremtoning og den sladder der har haft mere end gode kår, og som bestyrelsen har været udsat for i 2017, er med til at ødelægge det fælleskab som havnen er og ikke mindst havnens omdømme, hvilket på sigt kan få alvorlige konsekvenser for den enkle pladslejer rent økonomisk da ingen vil ,købe pladsen i havn hvor der, hersker ravne rock og dermed for havnens fremtid generelt !!!

Det må indskærpes at man overholder reglen om at der ikke må ryges hverken i havnefogedkontoret, fælleshuset eller på toiletterne - bliver dette opdaget siger loven flg.

”Med bøde straffes den arbejdsgiver, indehaver, restauratør, bestyrer og forpagter, der tillader rygning i strid med reglerne”.

Vi har simpelthen ikke råd til at betale bøder fordi dette ikke overholdes

I det hele taget skal havnen eller retter sagt skal havnens bestyrelse sikre at reglerne bliver overholdt - det være sig rygning i offentlige tilgængelige bygninger, løft såsom flytning af affaldssække, behandling af farlig affald med mere. Det går ikke at der hersker anarki blandt brugerne, da dette er tikkende bombe under havnens økonomi hvis vi bliver taget i at bryde alle gængse regler .

* Bestyrelsen har valgt at hæve priserne for langtidsleje fra den 1. januar 2018.

Dette er sket da det har været mere end svært at sælge pladser, da priserne for

langtidsleje har været så lave, at nye bådejere med fordel, har kunnet langtidsleje til

en væsentligt billigere Pris end ved et indskud i en plads. Samtidig har bådejere der

har langtidslejet været fritaget for kontingent, hvilket betyder at de ikke betaler til

Havnens drift.

Bestyrelsen er informeret om at dette ikke er modtaget lige godt af

alle, men vi er sat til at varetage de medlemmer der har store indskud i klemme fordi

De ikke har, kunne sælge deres pladser på grund af den billige mdr. leje og vores

hensigt har ikke været, at folk der ikke pt prioritere at bruge deres penge til indskud

i en plads, skulle jages fra havnen, tværtimod.

Bestyrelsen har valgt at lægge sig op at priserne fra Faaborg og Assens havn. .

Prisen for at langtidsleje i Inderhavnen blev ikke ændret i første omgang hvilket sker

fra 1 marts hvor prisen stiger fra 600 til 900 kr. da vi har mange pladser til salg i

inderhavnen

Det samme gælder for vinteropbevaring på land, da bådejere søger imod Faldsled

Havn for at få opbevaret deres båd på land på grund af prisen. Her bliver

prisstigningen fra 150 kr. til 500 kr. pr. mdr.

* Autocampere får ligeledes en mindre prisstigning fra den 1. januar 2018. Døgnpriser stiger fra 110 kr. til 125 kr. samt el stiger fra 10 kr. til 20 kr. pr. døgn.
* Gæstelejen forhøjes med 5 kr. da de 5 kr. er det vi afregnes for til firmaet der

Holder automaten opdateret pr. betaling .

En omkostning som gæstesejlere bør afholde efter Bestyrelsens mening.

* Ændringer af Ordensreglementet som blev sendt til godkendelse i trafikstyrelsen i starten af 2017 har vi endnu, ikke engang modtaget et kvitteringsbrev fra dem på at de har modtaget sagen !!!! det er godt nok op af bakke
* I forbindelse med lovliggørelse af kajakskjulet er vi igen løbet ind i problemer - nu kræver kystdirektoratet at, vi søger Faaborg Midt Fyn kommune om, at der laves en lokalplan for området. Erling har kontakt til teknisk forvaltning om hvordan man gør dette. Skal der laves en beskrivelse af havnen og de formål den bruges til, laver Bente et oplæg derom til behandling i bestyrelsen. Kystdirektoratet har senest her i januar rykket for, at få svar fra Faaborg Midtfyn kommune, om tidsperspektivet for godkendelse af en lokalplan som er ca 1- 2 år - i den periode må intet laves bygges på havnen. Så hvis man sidder med forventninger om at der sker bygningstiltag eller ændringer af allerede eksisterende bygningsmasse de næste 1- 2 år må vi desværre skuffe jer. Kystdirektoratet har massivt sat en prop ifh til nye tiltag. Forhåbentligt nikker det politiske system ja til at der kan laves en lokalplan den 22 marts.
* Legepladsen er efterset af det firma der har lavet den. Der er ingen sikkerhedsmæssige problemer, da der er jernrør indeni gyngestativet hvorfor det stadig er stabilt selvom det ikke ser sådan ud når man kikker på træet.

**Der er foreløbig konstateret behov for løsning af flg. Anlægsarbejder i 2018:**

* Internettet på havnen skal bringes i orden.
* Tovværket under broerne skal efterses inden bådene kommer i.
* Broerne skal renses og imprægneres inden bådene kommer i
* Bestyrelsen har fået et tilbud hjem på stiger med lys og disse koster ca. 40.000 kr pr. stk plus de installationer der skal laves - så vi må anbefale almindelige stiger med reflekser på.
* Fortsat løbende udskiftning af planker på broerne.
* Opsætning af numre på bådpladserne på broerne så man er fri for at ligge på maven for at finde et konkret pladsnr. ( er bestilt)
* Vi skal ha` malet rundt omkring på havnen
* Alle medlemmer skal tage kontakt til havnefogeden og få udleveret årsmærke til ens båd når den er kommet i – så alle kan se at man er fastliggere i havnen. Mærket skal sidde synlig for alle.

**Poul og Kurt har i samarbejdet stået for den daglige drift og vedligeholdelse af havnen, hvilket har været yderst tilfredsstillende.**

**Indkøbsmulighed:**  
Min Købmand Håstrup har igen i 2017 venligst hentet gæstesejlere på havnen og kørt dem tilbage efter endt indkøb i butikken. Tak for den ydelse.

**I vanlig stil har beboerforeningen afviklet byfest i samarbejde med havnen**.

Årets byfest gav ikke anledning til problemer, hvilket var en rigtigt god oplevelse.

**Møder afholdt med andre interessegrupper på havnen.**

Året er gået med at afvikle samarbejdsmødet med alle interessegrupper på havnen, hvilket har været en yderst behagelig oplevelse. Referater og samarbejdsaftaler er henlagt på havnens hjemmeside så alle medlemmerne kan følge med i vores gøren og laden

**Loppemarked:**

Finn måtte aflyse afvikling af loppemarkeder på grund af sygdom. Vi krydser fingre for at Finn bliver rask og han igen vil afvikle loppemarked på havnen i juli mdr.

**Pladssalg:**  
I forbindelse med prisstigning på mdr. leje, er der 6 pladser – hvorfor prisstigningen ser ud til at give den ønskede effekt - Erling har endda lavet venteliste til pladserne i mellemhavnen, hvilket det er flere år siden, at der har været venteliste

Der er d.d 16 pladser til salg.

**Etablering af nyt offentligt toilet.**

Etablering af det nye offentlige toilet der skulle stå klart til påske i 2017 er ikke færdig endnu. Det blev gentagende gange lovet færdig og selv her et år efter er det ikke malet og der mangler stadig at blive lagt nye fliser til de handicappede brugere. Det er ualmindelige meget op af bakke og der har været afholdt gentagende møder med Kommunen uden dette dog har sat skub i færdiggørelsen af toilettet.

**Frivilligt arbejde:**

Der blev afholdt informationsmøde den 3. februari fælleshuset hvor det igen var Tordenskjolds soldater der mødte op – men vi er dybt taknemlige for dem der mødte op og de tilmeldinger vi fik ifb . med opgaveløsningen - listerne er afleveret til Bent.

Siden mødet er der sket det at rigtigt mange frivillige er betænkelige ved at stå på listen, da de ikke ønsker at være frivillig med den situation der er opstået ifh. Til hvis et forslag om vedtægtsændring er tilgået havnen bliver vedtaget.

**Vandretur ” Fjællræven Classic:**   
Den legendariske vandretur Fjällräven Classic som er en 75 km vandring langs Øhavestien på Sydfyn blev afviklet fra Faldsled havn i 2017 hvor ca. 600 deltog, hvilket forløb ganske fortræffeligt.. Det er en imponerede organisation der er, står bag afvikling deraf. De efterlader sig ingen spor på havnens område på trods af at 600 mennesker på få timer har været på havnen. Der er bare styr på alt.

Vi har derfor sag ja til at dette igen må afvikles den 27 og 28. juni hvor deltagerantallet forventes af blive af samme størrelse som i 2017

**Visens skib:**   
”Visens skib” anløber igen Faldsled havn i sommeren 2017, hvilket vi ser frem til da dette bare var et hyggeligt tiltag på en kold aften i 2017. ”visens skib” anløber Faldsled havn den 20. juli. Det er gratis at deltage - der bliver sat telt op – og folk skal blot huske at tage en stol med hvis de ikke vil sidde i græsset.

**Fast el:**

Prisen for, at man fortsat har fast strøm på ens både er stadig 500kr for en sommer. Da mange medlemmer har efterspurgt muligheden for fast tilkobling til elnettet på ens båd om vinteren, har bestyrelsen besluttet, at dette kan ske ved at man betaler for det faktiske forbrug – man kontakter havnefogeden og får en bimåler udleveret. Afregning sker når båden sættes i.

**Kiosken:**

Bestyrelsen vil gerne byde Susanne og Bent velkommen til Faldsled havn som det nye forpagter par af kiosken og havnefoged. Susanne og Bent som er uddannet henholdsvis kok og bager og er der ud over sejlere. Bent vil sideløbende varetage funktionen som havnefoged.

Det er simpelthen så dejligt at det er lykkes at finde et par der kan varetage begge opgaver hvilket vi håber, gør det så attraktivt at I vil blive i mange år frem.

Vi glæder os til at samarbejde med jer begge. Velkommen til og i får senere mulighed for at præsentere jer selv.

**Tak til havnefogeden.**   
Bestyrelsen vil igen i år gerne rette en stor tak til Poul for et glimrende samarbejde og en god indsats i 2017 på trods af sygdom.

Vi har i bestyrelsen valgt ikke at indgå en ny kontrakt med Pouls firma om de opgaver der er tilbage som havnefoged nu hvor automaten er sat op. Dette fordi vi med vores kendskab til Poul var klar over, at han fortsat ville bruge oceaner af tid på havnen, hvilket havnen ikke fremadrettet kunne honorere.

Vi vil ikke undlade at gøre opmærksom på at Poul ikke er fyret af havnen – Poul har aldrig været ansat, men hans firma har løst opgaver for havnen og på regning. Og det er firmaet vi ikke har fornyet kontrakten med og grunden dertil har i lige fået.

Afslutningsvis vil vi atter engang takke dig Poul for mange års samarbejde og vi ønsker dig Poul og Tove en god og fredfyldt tid på havnen i jeres båd. Må i nyde det

Afslutningsvis vil den siddende bestyrelsen ønsker alle medlemmerne en god sejlersæson med masser af solskinstimer og god vindstyrke. Det var ordene for denne gang.